**פרוטוקול ישיבת הנהלה כלכלית מס' 15.19 מיום 11.12.19**

**אישור תכנית 2020**

* + - 1. רפת – למרות תחלואת אשתקד והבעיות הנלוות אנו עומדים ביעדי הרווח. הוצג תקציב זהיר לשנת 2020 תחת אי הודאות שענף החלב בישראל חווה.

השקעות – התקיים דיון בצורך בהקמת חצי סככה במהלך 2020. סך ההשקעה המבוקשת ברפת הוא כ-4 מיליון ₪. סוכם להכין תיק פרויקט למימון – באחריות דיאגו ורז.

* + - 1. מטעים – כללי: החיסכון במים אשתקד די התקזז עם ההשקיות בנובמבר השחון שחווינו.

תמרים – ההכנסות בפועל כוללות אומדן של התחייבות הדקלאים. לראשונה מזה מספר שנים צפויה שורת רווח. תקציב 2020 כולל 50 דונם מטע ברהי של דגניה ב' ומייצר את עיקר הגידול בהכנסה.

אבוקדו – 5 מיליון ₪ הכנסות מתוכננות לעומת 4 מיליון ב-2018. ב-2020 מתוקצבים 6 מיליון. הפער בהכנסות נובע מכניסה לניבה של ג'ם בסירין. היבול הממוצע, כולל החלקות הצעירות והשטחים בעמק ששולדו, עומד על 3 טון/דונם ומשקף רווח נקי ממוצע של 7,500 ₪/דונם.

שקדים – שנה מצוינת, רווח של 3,000 ₪/דונם. נראה שהעסקה הייתה טובה, אך היא תיבדק ביחס לחלקות במשקים סמוכים.

אשכוליות – קטיף סלקטיבי בגלל מחיר נמוך למניינים קטנים. אומדן 2019 הוא רווח נקי של 340 אלף ₪, בהתאם לאומדן מחיר של 1.5 ₪/קילוגרם. לא ניתן לסכם סופית עד לקבלת המחיר הסופי בפועל. בתקציב 2020 חושב סדר גודל דומה של הכנסות, עם תוספת קטנה בגין האשכוליות שהועתקו לחלקה בסמוך לדגניה ב'.

לימון – שנה מצוינת. המחסור בפרי בארץ מתבטא גם אצלנו ביבול נמוך, ולכן המחירים גבוהים. אומדן 2019 – סך ההכנסה נמוך מהתכנית בגלל היבול, אבל הרווח כ-3,000 ₪/דונם (כולל חיסכון בעלויות הקטיף בגלל היבול הנמוך). תקציב 2020 מביא בחשבון יבול גבוה יותר עם מחיר נמוך ובסך הכול פדיון דומה לאומדן 2019, אך עלויות הקטיף גבוהות יותר.

זיתים – שנתon , רווח של כ-1,000 ₪/דונם יתקזז עם הפסד בהיקף דומה ב-2020, שהיא שנת off. כל השמן נמכר ב-18 ₪ לק"ג (20 אשתקד). כל עוד אין גידול מתאים להחלפת השטח נמשיך לגדל ולהשיג את המיטב.

כרם – מסיימים שנה עם הרבה מזיקים וריקבונות. חלקת גוורצטרמינר, שנכנסה השנה לניבה, לא הגיעה לטון/דונם הנדרש, ובהתאם לכך לא עמדנו ביעד ההכנסות. נערך דיון, והועלו נקודות לשיפור. היעד היה רווח של כ-2,000 ₪/דונם, ובפועל עמדנו על כ-1,400 ₪/דונם. בשנה הבאה – 2020 – היקף דומה. צמצום סעיף המיכון על ידי ביצוע עצמי של ריסוסים.

נסקרו יעדי ענף המטעים 2020, ונדונו ההשקעות המבוקשות מעבר לנטיעות